CELEX: 32007R0516
Language: et
Date: 2007-05-10
Title: Komisjoni määrus (EÜ) nr 516/2007, 10. mai 2007 , teatava söödalisandi kasutamise alalise lubamise kohta (EMPs kohaldatav tekst)

11.5.2007   
            
            
               ET
            
            
               Euroopa Liidu Teataja
            
            
               L 122/22
            
         
      KOMISJONI MÄÄRUS (EÜ) nr 516/2007,
   10. mai 2007,
   teatava söödalisandi kasutamise alalise lubamise kohta
   (EMPs kohaldatav tekst)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 23. novembri 1970. aasta direktiivi 70/524/EMÜ söödalisandite kohta, (1) eriti selle artiklit 3 ja artikli 9d lõiget 1,
   võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (2) eriti selle artiklit 25,
   ning arvestades järgmist:
   
               (1)
            
            
               Määruses (EÜ) nr 1831/2003 on sätestatud loomasöötades kasutatavate söödalisandite lubamise kord.
            
         
               (2)
            
            
               Määruse (EÜ) nr 1831/2003 artikliga 25 kehtestatakse üleminekumeetmed direktiivi 70/524/EMÜ kohastele söödalisandite loataotlustele, mis esitatakse enne määruse (EÜ) nr 1831/2003 kohaldamise kuupäeva.
            
         
               (3)
            
            
               Käesoleva määruse lisas nimetatud söödalisandi loataotlus esitati enne määruse (EÜ) nr 1831/2003 kohaldamise kuupäeva.
            
         
               (4)
            
            
               Vastavalt direktiivi 70/524/EMÜ artikli 4 lõikele 4 esitati esialgsed märkused kõnealuste taotluste kohta komisjonile enne määruse (EÜ) nr 1831/2003 kohaldamise kuupäeva. Neid taotlusi tuleb seega jätkuvalt käsitleda vastavalt direktiivi 70/524/EMÜ artiklile 4.
            
         
               (5)
            
            
               
                  Bacillus subtilis'est (LMG S-15136) toodetud endo-1,4-beeta-ksülanaasi EC 3.2.1.8 ensüümpreparaati lubati esimest korda ajutiselt kasutada nuumsigade söödas komisjoni määrusega (EÜ) nr 261/2003 (3) ja broilerkalkunite söödas komisjoni määrusega (EÜ) nr 2188/2002. (4) Kõnealusele ensüümpreparaadile tähtajatu kasutusloa andmise toetuseks on esitatud uusi andmeid. Hindamine näitab, et direktiivi 70/524/EMÜ artiklis 3a kehtestatud tingimused nimetatud loa andmiseks on täidetud. Seega tuleks anda tähtajatu luba kõnealuse ensüümpreparaadi käesoleva määruse lisa kohaseks kasutamiseks.
            
         
               (6)
            
            
               Nimetatud taotluse hindamine näitab, et tuleks kehtestada teatavad meetmed, et kaitsta töötajaid lisas sätestatud söödalisanditega kokkupuutumise eest. Kõnealune kaitse tuleb tagada nõukogu 12. juuni 1989. aasta direktiivi 89/391/EMÜ (töötajate töötervishoiu ja tööohutuse parandamist soodustavate meetmete kehtestamise kohta) (5) kohaldamisega.
            
         
               (7)
            
            
               Käesolevas määruses sätestatud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lisas nimetatud preparaati, mis kuulub ensüümide rühma, lubatakse tähtajatult kasutada söödalisandina loomasöötades kõnealuses lisas sätestatud tingimustel.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 10. mai 2007
      
         
            Komisjoni nimel
         
         
            komisjoni liige
         
         Markos KYPRIANOU
         
      
   
   
      (1)  EÜT L 270, 14.12.1970, lk 1. Direktiivi on viimati muudetud komisjoni määrusega (EÜ) nr 1800/2004 (ELT L 317, 16.10.2004, lk 37).
   
      (2)  ELT L 268, 18.10.2003, lk 29. Määrust on muudetud komisjoni määrusega (EÜ) nr 378/2005 (ELT L 59, 5.3.2005, lk 8).
   
      (3)  ELT L 37, 13.3.2003, lk 12.
   
      (4)  EÜT L 333, 10.12.2002, lk 5.
   
      (5)  EÜT L 183, 29.6.1989, lk 1. Direktiivi on muudetud Euroopa Parlamendi ja nõukogu määrusega (EÜ) nr 1882/2003 (ELT L 284, 31.10.2003, lk 1).
   
      LISA
      
                  EÜ nr
               
               
                  Lisand
               
               
                  Keemiline valem, kirjeldus
               
               
                  Loomaliik või kategooria
               
               
                  Vanuse ülempiir
               
               
                  Miinimumsisaldus
               
               
                  Maksimumsisaldus
               
               
                  Muud sätted
               
               
                  Loa kehtivusaja lõpp
               
            
                  Aktiivsuse ühikuid täissööda kg kohta
               
            
                  Ensüümid
               
            
                  E 1606
               
               
                  Endo-1,4-beeta-ksülanaas
                  EC 3.2.1.8
               
               
                  
                     Bacillus subtilis'est (LMG S-15136) toodetud endo-1,4-beeta-ksülanaasi preparaat minimaalse aktiivsusega:
                  Tahkel ja vedelal kujul:
                  endo-1,4-beeta-ksülanaas: 100 IU (1)/g või ml
               
               
                  Nuumsead
               
               
                  —
               
               
                  10 IU
               
               
                  —
               
               
                  
                              1.
                           
                           
                              Söödalisandi ja eelsegu kasutamisjuhistes tuleb märkida säilitustemperatuur, kõlblikkusaeg ja granuleerimispüsivus.
                           
                        
                              2.
                           
                           
                              Soovituslik kogus ühe kilogrammi täissööda kohta: 10 IU.
                           
                        
                              3.
                           
                           
                              Kasutamiseks arabiinoksülaaniderikkas segajõusöödas, nt sellises, mis sisaldab vähemalt 40 % nisu.
                           
                        
               
                  Tähtajatu
               
            
                  Broilerkalkunid
               
               
                  —
               
               
                  10 IU
               
               
                  —
               
               
                  
                              1.
                           
                           
                              Söödalisandi ja eelsegu kasutamisjuhistes tuleb märkida säilitustemperatuur, kõlblikkusaeg ja granuleerimispüsivus.
                           
                        
                              2.
                           
                           
                              Soovituslik kogus ühe kilogrammi täissööda kohta: 10 IU.
                           
                        
                              3.
                           
                           
                              Kasutamiseks arabiinoksülaaniderikkas segajõusöödas, nt sellises, mis sisaldab vähemalt 40 % nisu.
                           
                        
               
                  Tähtajatu
               
            
         (1)  Üks IU on ensüümi hulk, mis pH taseme 4,5 ja temperatuuri 30 °C juures vabastab kasepuidu ksülaanist ühe mikromooli redutseerivaid suhkruid (väljendatud ksüloosi ekvivalentides) minutis.